Downloaded from YTS.MX
Official YIFY movies site: YTS.MX
Može pivo?
-Naravno. -Hvala.
Donijet ću vam.
Zašto ste pristali doći?
Priča je zanimljiva i…
Imam drukčiju perspektivu.
Sieg Heil! Sieg Heil!
Deset sam godina bio tajni agent na radikalno desnoj sceni.
Bilo je mnogo gore nego što sam mislio.
Stvarno.
Bilo je gadno.
Osobito u početku. Bili su jako agresivni.
Natjecali su se tko će biti radikalniji.
Govorilo se o rasnom ratu.
Da, rasnom ratu. Morali bismo ubijati ljude.
Postojale su liste za odstrel.
Imali smo i bombaše.
Devedesetih je bilo sukoba na ulicama.
Mnogo napetosti.
Netko je samo trebao zapaliti šibicu.
Nismo mislili da će to itko učiniti.
No jedna osoba je to učinila.
ORIGINALNI NETFLIXOV DOKUMENTARNI FILM
GRADOVI U PUNOJ PRIPRAVNOSTI
ČAVAO DUG 10 CM U LUBANJI DJETETA
„SLJEDEĆI STE.”
Ovo se ispitivanje snima.
Ja sam narednik Terrence Boland
iz Antiterorističkog odjela New Scotland Yarda.
Prisutni službenik je…
Detektiv Philip Johnstone
iz Antiterorističkog odjela New Scotland Yarda.
Danas je 1. svibnja 1999.
Sada je 18:13 h.
ISPITIVANJE OSUMNJIČENIKA, 1.5.1999.
ZVUK S IZVORNOG ZAPISA
Ovdje smo da saznamo istinu.
Ja sam samo bio iskra. To je sve.
Iskra koja je zapalila ovu zemlju.
Misli su postajale sve jače.
Nisam ih mogao izbiti iz glave. Moja sudbina, znate?
Naposljetku sam prestao razmišljati o tome.
Učinit ću to.
Kad ste to namjeravali raznijeti?
U subotu.
U pola šest.
SUBOTA
Tog prekrasnog jutra
bilo je dosta ljudi.
Bilo je sunčano. Raspoloženje je bilo vedro.
Svatko je išao svojim poslom.
Breskve, šljive, nektarine! Ima jagoda! Hajde!
Imamo vrhunsko voće po niskoj cijeni!
Brixton je sjajno mjesto.
To je povijesno mjesto.
Ovdje su se crnci smjestili kad su došli u London.
Ljudi su radili i i živjeli zajedno.
Bilo je ljudi iz cijelog svijeta.
Ljudi koji posvuda prodaju sve.
Zarađuju kako god znaju.
Ne, to je dvije funte.
-Imamo sve najpopularnije albume. -Sve.
Snoop Dogga, Michaela Jacksona, Madonnu.
-Imao sam Snoop Doggov pornofilm. -Da.
-Piratski… Nisam pogledao. -Nismo ga prodali.
-Da, jesmo. -Mislio sam da nismo.
Ljudima smo bili kao Robin Hood,
za razliku od prodavaonice ploča preko puta.
Rekli bismo: „Njihova cijena do krova, a naša ispod poda.”
Voljeli smo izreke: „Nije ispalo iz kamiona, već sam skočio u njega.”
„Nije me briga jesi li u jebenoj igri, ali cijena je i dalje upola manja.”
Volio sam tu. Daj pet.
Hajde. Nemoj da čekam.
17.09 h
17.10 h
Kokos!
Kokos, jako svjež.
Svi smo bili ondje. Bili smo sretni. Dan je bio lijep dan.
Odjednom mi je susjed rekao:
„Opa, Talent, ovdje je neka torba.
Čujem zvuk.”
„Kakav zvuk?” Rekao je da dođem poslušati.
Napustila sam svoj štand.
Čuo se ovaj zvuk…
Takav je zvuk dolazio iz te crne torbe.
Mogle su to biti zlatne poluge ili mnogo droge.
Gomila novca. To nije bila naša torba.
Otvorio sam je i sagnuo se.
Rekli smo: „To je bomba.”
Zatim smo posumnjali u to. Nisam stručnjak,
ali znao sam da je to bomba.
Nisam prije vidio bombu.
Bila je poput bombe iz crtića.
-Da. -Sa satom, zvonom i svim tim.
-Znali smo. -Alarm je bio star. Imao je zvona.
Zvona.
-Tako. -Okrugli sat u plastičnoj posudi.
Žice iz posude bile su spojene sa…
Smeđom kutijom.
…kutijom punom čavala.
Rekla sam da treba pozvati policiju
jer nismo znali što se događa ni čija je to torba.
Nije bilo nikoga.
Vratila sam se do svog štanda da se pobrinem za mušterije.
Otišao sam i rekao da neću imati ništa s tim.
No vratio sam se.
Sjećam se tipa
kojem su govorili: „Ne budi tako glup.
Stavi to u kantu za smeće.”
Bilo je ludo. Kao da nitko nije znao što učiniti.
17.28 h
17.29 h
Nitko mi ovo nije povjerovao. Puno sam to puta ispričao.
Narkić je izvadio bombu i ukrao torbu.
„Ne. Zezaš me. Nema šanse da se to dogodilo.”
„Jest. Kunem se. Dogodilo se.”
-Čak i sad ima narkića… -Narkić joj je ovako prišao.
Prišao joj je…
Zaobišao je štand i uzeo je.
Rekli smo mu: „Ostavi jebenu torbu, luđače. To je bomba.”
Dirao je bombu. Svi su rekli: „Što to radiš?”
Svi su je mogli vidjeti jer ju je izvadio. Bilo je očito što je to. Postupno je…
Učinio je ovo… Uzeo je torbu i otišao niz ulicu.
Htio je torbu i uzeo ju je.
Zaštitar je nazvao policiju.
Policija je došla…
Kad je policija prišla, rekao sam: „To je bomba.”
Odmaknite se, molimo vas!
Hvala.
Ne sjećam se ni udarca ni pada.
-Sjećam se samo ustajanja. -Točno.
Ustajanja.
-Čuo sam da vičeš. -Da.
-Dozivao me. -To je bilo poslije.
Našao sam ga na nosilima ispod autobusne postaje.
„Ovdje sam, Lee.”
Sklonila sam se ispod svojih kolica.
Mislila sam da nitko nije preživio jer se cijela zgrada srušila na ljude.
Imao sam čavao u nozi.
Nevjerojatno da njega nije pogodio. Bio je bliže.
Ljudi su izgubili udove, imali čavle u glavama. Pomislih:
„Zašto potratiti nosila na mene. Imam samo čavao u nozi.”
-Razrezali su mu traperice. -Bio je u nozi.
Mama mi ih je kupila za rođendan.
„Ne režite! Mama mi ih je kupila za rođendan.” Neću to zaboraviti.
Posvuda je bilo stakla.
Bila sam zahvalna jer nisam ozlijeđena.
Većina ljudi ondje…
Bilo je mnogo žrtava.
Svi su trčali uokolo
pokušavajući saznati jesu li im bližnji stradali.
Bilo je užasno.
Jeste li razmišljali o posljedicama?
Nisam.
U vlaku sam samo zamišljao kako eksplodira.
Morao sam to učiniti. Bio sam poput robota.
Jeste li razmišljali o…
ljudima?
Nisam.
Nimalo.
Ozlijeđeno je 39 osoba,
uključujući i dijete kojem se čavao dug 10 cm zabio u lubanju.
Kombinacija opeklina s ozljedama od udara
i teškim ozljedama od šrapnela vrlo je teško liječiti.
Ta je bomba izrađena
da ubije što više ljudi.
Pravo je čudo
da nitko nije izgubio život tog dana.
Bomba s čavlima izrađena je tako
da nanese maksimalnu štetu
maksimalnom broju ljudi, da ubije što više ljudi.
Komadi metala postave se u bombu.
Kao posljedica eksplozije
metal se kreće
brzinom od 300 km/h.
Uz čavle kreću se ostali i elementi
koje je eksplozivni val pokrenuo.
Dok se kreće kroz različite ljude,
može prenijeti dijelove jedne osobe
u drugu.
Posljedica su vrlo složene rane.
Komadi noge jedne osobe
mogu završiti u njezinim prsima
ili pak prsima druge osobe.
Nikad nismo doživjeli tako nešto.
Javljam se iz središta Brixtona
u kojem raste ljutnja
na odgovorne za bombu s čavlima.
U Brixtonu je vrlo napeto.
Želimo shvatiti što se dogodilo i zatim ćemo vidjeti kako dalje.
Pridružio mi se Mike Franklin
iz policijske savjetodavne skupine.
Mike, danas sam vidjela koliko je situacija napeta.
Da, ljudi su ljuti.
To je bio kukavički, bešćutan napad na nevine ljude
koji su u subotu u Brixtonu provodili uobičajen dan.
Udovi amputirani,
ozljede od čavala.
Ljudi su oglušili i oslijepjeli.
Nije to bila bomba koja je samo proizvela malo buke.
Uništila je ljudske živote.
Policija nije htjela nagliti sa zaključcima.
Htjeli su reći: „Nemamo predrasude u pogledu motiva.”
Instinktivno sam pomislio da je to rasistički napad.
Budući da sam živio ondje, slutio sam tko je odgovoran.
Policijski službenici govorili su nam:
„Želimo uhvatiti bombaša koliko i vi.”
Mi bismo odgovorili: „Ne želite jer ne živite ovdje.
Ne živite u području koje žele napasti.”
Bombaš nikoga nije ubio pa je postojala mogućnost da ponovi napad.
U Londonu su se već dogodili bombaški napadi.
Napadi IRA-e dogodili su se razmjerno nedavno.
Odjel za eksplozive detaljno pregledava
dokaze iz uništene zgrade.
Prema jednoj teoriji napad je bio
IRA-in proračunat prkosan čin
nakon otkrića u Southamptonu…
No nismo imali iskustva
s bombom tog tipa
usred pješačke trgovačke ulice.
METROPOLITANSKA POLICIJA
Bok, ovdje Simon Foy.
Bio sam mlad, neiskusan, ambiciozan,
vjerojatno pomalo naivan,
potencijalni zapovjednik Odjela za Brixton.
To je bilo najzahtjevnije mjesto za rad.
Atmosfera je bila napeta.
Mnogo se nagađalo
o tome što se događa i tko je odgovoran.
Mnogo mi je razloga palo na pamet.
Znali smo da se bande spremaju na sukob,
a nedavno je bilo i pucnjave.
Je li to bilo to?
Ljudi su govorili: „Hajde, onda. Što ćete poduzeti?”
Zar ne mislite, gospodine, da je vrijeme
da priznate da nemate dovoljno policijskih službenika
za obavljanje nužnog posla u ovoj zajednici?
Smatrali su da nisu dovoljno zaštićeni.
Proživjeli smo nerede u Brixtonu 1981.
Smrti u pritvoru, sve smo to prošli.
Zato mnogi od nas u zajednici
nisu željeli niti su bili spremni
surađivati s policijom jer im nismo vjerovali.
Policija pretresima zlostavlja članove naše zajednice.
Policija je objavila da će preplaviti četvrt zbog bombaškog napada.
Policijski pretresi osoba bili su problem dok sam odrastao.
Subotom popodne išao bih u Brixton s prijateljima.
Išli bismo u prodavaonice ploča i slično.
U većini slučajeva zaustavili bi nas i pretresli.
Viši policijski dužnosnik odgovoran za ovo područje rekao je da vam savjetuje
da ozbiljno razmislite o karijeri u policiji.
Nema dovoljno…
Prijatelje bi odveli u postaju. Izašli bi s modricama.
Rekli bi da ih je policajac udario u lice.
To je bilo uobičajeno.
To je uzrok antipatije
između zajednice i policije.
A sad ostale vijesti.
Detektivi koji istražuju eksploziju bombe u Brixtonu u južnom Londonu
kažu da razmatraju sve moguće počinitelje.
Napad nije povezan s poznatom terorističkom skupinom.
Gdje ste bili u subotu?
Mnogi su se javili,
ali nitko nam dosad nije rekao
ništa konkretno o bombašu.
Nitko nije imao pojma.
Je li to bila skupina ili jedna osoba?
To je izazvalo strah.
MOŽETE LI POMOĆI?
Policija tada nije nadzirala radikalnu desnicu.
Kažu da jesu i znali su ponekad privesti nekoga.
No rukovodstvo sigurnosnih službi nije smatralo
radikalnu desnicu prijetnjom.
Pisali su o tome, ali ništa nisu poduzeli.
Znate, gomila huligana. Zašto se obazirati na njih?
POVJERLJIVO
Reflektor je bila tajna obavještajna operacija.
Ubacili smo se u fašističke skupine i nadzirali ih.
Prava za bijelce! Prava za bijelce!
Godinama smo upozoravali na to.
Teroristički pokret sprema se za konačnu bitku,
napada sustav.
Poput tajne gerilske vojske.
Terorizam je bio srž toga. Htjeli su ubiti ljude.
Sieg Heil! Sieg Heil!
Bila su to opasna vremena. Željeli smo ih zaustaviti.
Što više saznamo o njihovim namjerama, tim ćemo ih lakše zaustaviti
i svratiti pozornost na njih.
Javio nam se dobrovoljac.
Reflektor.
Rekao je da je u ranim 20-ima. Zanimala ga je politika.
Jako se protivio rasizmu.
Smatrao sam da je najbolje da se infiltrira u radikalnu desnicu.
To je i učinio.
Je li i dalje važno tajiti vaš identitet?
Da.
Jer ti su tipovi zbilja opasni.
I dalje vjeruju da ste nacist?
Da.
Zašto ste to učinili?
Volim biti špijun. To je…
Uzbudljivo je.
Kako je to počelo, Arthure?
Bio sam na tajnom zadatku u Britanskoj nacionalnoj stranci 1991.
Za novo stoljeće trebamo novi ideal,
novu vrstu politike.
Britanska nacionalna stranka bila je stranka zakona i reda.
GRANICE
Moramo zaustaviti imigraciju i pomoći imigrantima da se vrate kući.
Predstavljali smo se kao pošteni, časni građani koji poštuju zakon.
Bili smo dobri momci.
BUDUĆNOST
Izgradit ćemo pokret koji će u narednom stoljeću
Britaniju opet učiniti velikom.
No vidjeli biste nešto drugo ako biste otišli na sastanak BNP-a
u dvorani crkve ili stražnjoj prostoriji puba.
Odjebi.
Dijelile su se liste za odstrel,
nacistička propaganda, priručnici za izradu bomba.
Njihov je san bio da netko raznese nekoga koga su smatrali metom.
Bilo je ekstremno.
Pretpostavio sam
da će novacima prešutjeti nacistički element,
no odmah su rekli da je ubijanje Židova dobro.
Prvog dana?
Da, prvog dana.
Što ste mislili o tome?
Bio sam u šoku. Bojao sam se, ali bio sam i uzbuđen.
Činjenica da su otvoreno bili nacisti
bio je razlog da nastavim, zar ne?
Jeste li smatrali da su vas provjeravali?
Ne baš.
Valjda su mislili
da je prirodno da im se bijelac pridruži.
Antifašisti očito nisu znali da sam na njihovoj strani.
Nekoliko sam puta dobio po glavi.
Najgore je bilo kada me neka djevojka
čekićem udarala po glavi.
To je bila moja svakodnevica.
U što vjerujete?
Ima mnogo siromašnih bijelaca u ovoj zemlji.
Slušamo sranja da sve mora biti jednako, da se mora ovo i ono…
To je bijelcima…
To ponižava bijelce u ovoj zemlji.
Ljude poput mene.
Pa ste željeli postaviti bombe?
Da. Koliko god sam mogao.
Jednu tjedno.
Zašto ste stavili čavle u bombe?
Zato što bi razbili prozore,
zabili se u ljude i osakatili ih.
I ubili ljude.
SEDAM DANA KASNIJE
17.28 h
17.29 h
SUBOTA
Drugi vikend zaredom
u glavnom gradu manjine su napadnute
bez ikakvog upozorenja.
Brick Lane i dalje je pod blokadom. Uz šok se osjeća
i olakšanje što nitko nije poginuo.
To je napad na središte bengalske zajednice.
Imamo problem, rasno motiviran terorizam.
To je nečuveno. Nećemo to tolerirati.
BRITANSKI PREMIJER
Poduzet ćemo sve da pronađemo odgovorne.
Privest ćemo ih pravdi. U to nema sumnje.
Sa mnom je urednik časopisa Eastern Eye Siddy Shivdasani.
Primili smo prijetnje smrću čak i danas.
Rekli smo čitateljima da budu na oprezu ako žive u crnoj ili azijskoj četvrti.
„SLJEDEĆI STE.”
Dok su političari i policija oklijevali to okarakterizirati kao rasno motivirano,
oni su planirali sljedeći napad.
Samo sam želio javno iznijeti svoju osobnu frustraciju policijom.
Pokušao sam ispravno postupiti.
To sam tada pokušavao učiniti.
Bio sam urednik britansko-azijskih novina.
Suočavali smo se s dosta rasizma.
GUBI SE
OLOŠU
Naviknuli smo se.
Bilo je pomalo bezumno.
No zatim smo dobili to pismo.
TOČNO U PONOĆ
VUKOVI POČINJU LOVITI
Od skupine Bijeli vukovi.
SVI KOJI NISU BIJELCI
Znao sam da će sljedeći cilj biti azijska četvrt.
BIT ĆE ISTRIJEBLJENI
Ali policija nije savjetovala
da pazimo na nešto sumnjivo i budemo na oprezu. Ništa.
UPOZORENI STE
Mislili smo da ih nije briga.
ISTRAGA ZLOČINA U VELIKOJ BRITANIJI
Bomba koja je u subotu eksplodirala u južnom Londonu
bila je čin ludosti.
Večeras možete ovako pomoći.
Ovo je količina čavala oko eksploziva.
Tko je to kupio?
To nije bio običan kupac.
Tko je kupio toliko čavala?
Alan Fry šef je Antiterorističkog odjela
Jeste li napredovali na temelju prikupljenih dokaza?
Siguran sam da jesmo, iako je prerano reći nešto konkretno
o određenom smjeru istrage.
Ako mislite da možete pomoći, molim vas, učinite to.
Nagrada je 10 000 funti. Mogla bi porasti.
U ovoj zemlji nije bilo mnogo serijskih ubojica,
a kamoli serijskih bombaša.
Ljudi su se bojali.
Bojali su se.
Bila sam glavna istražiteljica.
Odgovornost je bila golema.
Nisam imala iskustva s istragama terorizma.
Zbog toga je pritisak bio na posve drugoj razini.
POLICIJSKA KONTROLA
Policija pregledava sate snimki s nadzornih kamera.
Nadaju se da je počinitelj na snimci i da će ga netko prepoznati.
Kvaliteta nadzornih snimki 1999.
nije bila dobra.
No pronašli smo snimke
potencijalnog bombaša.
Netko je nosio bijelu bejzbolsku kapu,
a preko ramena,
čini se, sportsku torbu.
Jedini je problem bio to što ga se nije moglo prepoznati.
Obratili smo se raznim institucijama, čak i Amerikancima te vojsci.
Poslali smo snimku nadajući se da će je netko poboljšati.
Nisu mogli.
Morali smo nastaviti tražiti.
Počeo sam surađivati s policijom. Održali smo konferencije za tisak.
Kad su izradili sliku osobe koja bi mogla biti bombaš,
sukobili su se sa mnom oko toga treba li je objaviti.
Mutna je.
To nije jasna slika.
Smatrao sam da bi članovi njegove obitelji prepoznali počinitelja.
Želio sam da je obznane javnosti.
„Ne možemo.”
Rekoh: „Dok vi oklijevate,
bombaš izrađuje sljedeću bombu.
Hitno je. Objavite to odmah.
Ne gubite vrijeme.
Što ćete reći ako bomba eksplodira dok mi raspravljamo
i ja kažem ljudima da ste to mogli spriječiti?
Objavite jebenu sliku.”
No nisu to učinili.
Policija nas je pitala: „Jeste li čuli nešto? Što mislite?”
Postavljali smo ista pitanja.
Tko je sljedeća meta? Hoće li netko poginuti?
Mnogi su preuzimali zasluge. Bijeli vukovi.
Dolazila su pisma iz istočnog Midlandsa.
Radili smo punom parom.
Pokušavali smo otkriti tko bi to mogao biti.
Sastavljali smo popise mogućih počinitelja.
Nitko nije čuo ništa.
Što ste poduzeli da pronađete bombaša?
Samo sam kontaktirao ljude. Pretvarao sam se da sam sretan.
Pitao bih: „Znaš li tko je to bio?”
Takve stvari.
Ali nitko nije imao pojma.
Nije imao pojma.
Teško je biti u situaciji
u kojoj špijuniraš ljude
i pokušavaš utišati glasove u glavi.
Nije lako.
Postao sam…
imun na rasizam
i fašizam.
Divili smo se
herojima unutar našeg pokreta poput Waffen SS-a
i, naravno, Hitlera.
Bilo je to nadahnjujuće okruženje za rasiste.
Jesu li i vama ispirali mozak?
Rado bih rekao da sam mislio da je sve to sranje.
Ali…
Da, definitivno.
Da, indoktrinirali su me.
Bilo je to…
Sumnjao sam da se holokaust dogodio.
Čak sam pomislio
da sam možda bio naivan
jer sam vjerovao u uvriježeno gledište
da se dogodio.
Ako su poljuljali moja uvjerenja, zamislite kakav je bio učinak na druge.
Hajde!
Kada budete spremni.
Prava za bijelce! Prava za bijelce!
Kada ste u toj izoliranoj grupi,
okruženi ste istomišljenicima.
Imaju iste nedaće i društvenu pozadinu.
Bili smo izolirani od stvarnosti.
Tada sam bio dio toga.
Ovo je naša zemlja!
Izdajice naše rase…
ČELNIK BNP-a
…koji pokušavaju uništiti ovu zemlju, naši su neprijatelji!
John Tyndall bio je naš vođa.
Tada je bio istaknut desničarski političar.
Tyndall je bio magnet za neprilagođene, luđake i gubitnike.
To je i želio
jer ih je mogao kontrolirati.
Nikad ne bi rekao „Raznesite ljude.”
ili „Napadnite ljude.” Ali bio je vrlo lukav s riječima.
Njegovi govori pobuđivali su emocije.
Borit ćemo se, raditi i marširati
da izgradimo zemlju za koju su dali živote
i vratimo Britaniju britanskom narodu!
Išli smo na različite sastanke.
Uvijek su bili u pubovima.
Dakle, ondje su bili nasilni mladići pod utjecajem alkohola
kojima se govorilo da im prijete imigrantske horde
koje će ih ubiti dok spavaju, silovati im žene i pojesti djecu.
Uvijek je bilo nasilja nakon sastanka.
Hajde, drkadžijo!
Jeste li dobro? Kakvi su vitalni znakovi?
Stalno osjećate bijes i frustraciju
I zatim…
Možete sve izbaciti. Znate što mislim?
Možete se iskaliti na nekom.
Sjećam se da nas je nakon jednog sastanka čekao kombi.
Obilazili su područje
i odvukli crne klince s ulice.
Zapravo su ih oteli.
Podvrgnuli su ih groznom nasilju.
Da BNP nije imao taj sastanak u pubu,
na kojem je svima rečeno da su ugroženi,
ne bi napali nikoga.
Potaknuli su ih na to.
Zatim bi oprali ruke od toga
i vratili se u svoju vilu u Surreyju vrijednu milijun funti,
a mi bismo se vratili u svoje rupe u Stockwellu.
I to je to.
Tako to ide.
Manipuliraju ljudima i iskorištavaju ih.
Da, učinio sam prilično loše stvari.
Zbilja loše stvari.
GLASAJTE ZA BNP!
Kad ste shvatili da to želite učiniti?
Ne znam. Prije nekoliko godina.
Sad imate 22 godine?
Da, imao sam oko 20 godina.
Sigurno ste čitali u novinama
o organizaciji Bijeli vukovi.
Ne znam tko su oni. Briga me tko su.
OZLIJEĐEN U EKSPLOZIJI BOMBE U BRIXTONU
Dakle, oni nemaju pojma tko si ti?
Ne. Nemaju pojma.
Njihove su tvrdnje posve izmišljene?
Izmišljene.
Samo pokušavaju preuzeti moju slavu.
Moj je cilj bio politički: izazvati rasni rat u ovoj zemlji.
Što to znači?
Došlo bi do ustanaka i svega toga. Znate, rasno nasilje na ulici, što god.
Dobro, što ste tada namjeravali?
Mislio sam na metu koju ću raznijeti.
Jeste li tada odlučili gdje ćete postaviti bombu?
Da.
U Soho.
Zbog dva bombaška napada u Londonu vlada strah da će ih biti još.
Rasisti su vjerojatno odgovorni
i vjerojatno namjeravaju ponovno napasti.
Nitko nije znao koja će zajednica biti sljedeća meta.
Kineska zajednica?
Židovska zajednica?
Mnogo se raspravljalo.
Teme prvotnih razgovora bile su rasa i etnička pripadnost.
Nitko nije razmišljao o tome da bi i homoseksualna zajednica mogla biti meta.
Javni dio homoseksualne zajednice bio je u Sohou
i vjerojatno u Old Compton Streetu.
Moglo se ići
od jednog bara za gejeve do drugog.
Bili su uspješni, energični, puni života.
Vladala je atmosfera slobode. Ondje ste mogli biti ono što zaista jeste.
Kad je eksplodirala druga bomba, sve je postalo vrlo jasno.
Ta je osoba mrzila raznolikost.
Oni mrze ljude koji su drukčiji,
koji ne odgovaraju njihovoj percepciji normalnog društva.
Počeli smo razgovarati s visoko rangiranim policijskim službenicima.
Rekli su nam da je to rasno motivirano.
Izrazili smo zabrinutost. Skeptično su reagirali.
Nisu nam vjerovali u Scotland Yardu.
Dakle, mi smo sami morali
nazivati vlasnike ključnih lokacija,
pubova, klubova, kafića, restorana, da im kažemo:
„Mogli bi nas napasti. Budite na oprezu.”
Porazit ćemo odgovorne za te bombe.
Uhvatit ćemo ih.
Nemamo dokaze da je određena skupina
odgovorna za te nečuvene zločine,
ali očito je vjerojatno
da ekstremisti radikalne desnice napadaju manjine.
Nitko nije znao tko je sljedeća meta.
No svi su očekivali novi napad.
Našao bih se Arthurom ondje gdje nismo očekivali nekog poznatog.
Turistički hoteli u Londonu,
mjesta izvan Londona.
Shvaćao je što mu je misija.
Shvaćao je da ih mora zaustaviti.
Našao sam se s kontaktnom osobom
i prošao kroz sva imena koja su mi bila poznata.
Spomenuo sam jednog tipa kojeg sam zvao „Dave iz Barkinga”
jer je spomenuo da ondje živi.
Bili smo slične dobi. Malo smo se zbližili.
Razgovarali smo o glazbi
i tome da nije volio smeđe ljude.
Zadnji sam ga put vidio na godišnjem skupu
na kojem je bio voditelj.
Imao je voditeljsku vrpcu. Stajao je pokraj Johna Tyndalla.
Mislim da su antifašisti gadno pretukli Tyndalla.
Dave je nestao nakon toga.
Nisam obratio pozornost na to.
Nakon subote u Brick Laneu
došao sam taksijem u Soho da izvidim situaciju.
-Kad je to otprilike bilo? -Otprilike u 7 h.
Dobro. Što ste tada namjeravali učiniti?
Razmišljao sam koji pub raznijeti.
Otišao sam u Old Compton Street.
Želio sam provjeriti je li to queer klub.
Gej klub ili što već.
Imate nešto protiv gejeva?
Da, imam.
Zašto?
Jednostavno sam homofob.
To je… Znate, jednostavno ih mrzim.
-Zašto? -Ne znam. Jednostavno je tako.
-Mora postojati razlog. -Imam nešto protiv homoseksualaca.
Ne volim razgovarati o tome, razumijete?
Odabrao sam gejeve jer ih mrzim.
Znate? To je bilo osobno.
To se ne vidi na audiozapisu, ali kad razgovaramo o gejevima,
Davide, vi zatvorite oči i intenzivno to proživljavate.
Da. Jednostavno ih ne volim.
Ne volim ih, dobro?
Heteroseksualan sam. Da bude jasno.
Nema problema, ali uzrujate se.
Ne znam zašto vas to uzrujava.
Toliko vas je uzrujalo da podmetnete bombu.
Ali ne znam zašto.
Nakon dva bombaška napada u subotu u Londonu
policijske snage diljem zemlje upozoravaju potencijalne mete na oprez ovog vikenda.
Detektivi strahuju da bi dosadašnji napadi
mogli biti početak rasističke terorističke kampanje.
Policija ne želi širiti paniku,
ali želi da svi budu svjesni mogućnosti
još jednog napada ovog vikenda.
ČETVRTAK
Dvije su stvari privukle pozornost na osumnjičenika.
Umjesto da gledate tisuće ljudi,
vaš je zadatak gledati tisuće ljudi koji možda nose torbu.
A kad je ta torba pronađena,
uočili smo i kapu.
No imali smo stotine i stotine sati snimaka.
Isprva se na snimkama lica nisu mogle razaznati.
No zatim smo počeli pronalaziti jasnije snimke.
Dečki u uredu nisu okolišali: „Morate ovo vidjeti.”
Jasno se sjećam tog trenutka.
Evo slike. To je bombaš.
Prije razdoblja najgušćeg prometa bio je na plakatima diljem grada.
Fotografije su objavljene na internetu i šalju se svim policijskim postajama.
Iako policija sumnja da je odgovoran za napade,
ako gleda ovaj prijenos
i smatra se nevinim, treba se predati.
Čuo sam na radiju da imate moje slike.
Prvo sam pomislio da sam uhvaćen.
Odmah sam otišao kući i shvatio da me još nisu uhvatili.
Izradio sam uređaj, odredio vrijeme i sve spakirao.
Čekao sam do 16.30 h i uzeo taksi za Soho.
Kad je bomba u Sohou trebala eksplodirati?
18.30 h.
PETAK
16.45 h
16.46 h
Imao sam slobodan dan.
Bio sam u galeriji i krenuo sam kući.
Bio je petak,
početak blagdanskog vikenda. Vrijeme je bilo divno.
Mislim da je bilo kasno popodne.
Ljudi su odlazili s posla. Atmosfera je bila vesela.
Bio je to blagdanski vikend. Takva je bila atmosfera.
Mislim da sam već jednom bio u pubu Admiral Duncan.
Nisam ga se baš dobro sjećao. Prolazio sam i pomislio:
„Popit ću malo pivo.”
Bio je to malen pub. Uzak.
Graja se počela dizati.
Znate? Ljudi su stalno dolazili.
Bio je petak popodne.
Čuo sam da je policija identificirala počinitelja na snimkama iz Brixtona.
Vidio sam novine.
Odmah sam pomislio da je to možda Dave iz Barkinga.
Nazvao me kontakt iz Reflektora.
Samo sam rekao:
„To bi mogao biti David Copeland.”
IME?
Pregledavali smo zapise,
sve što nam je Arthur rekao tijekom godina.
Copeland se spominjao
na raznim sastancima i događajima.
Moj kolega kontaktirao je policiju.
17.29 h
17.30 h
Pogledao sam na sat. Još sam imao sat do eksplozije.
Čekao sam kraj telefonske govornice. Činilo se da trebam telefon.
Otišao sam onamo oko deset do šest.
Naručio sam piće.
Ondje sam vidio ljude koje ću osakatiti i ubiti.
Nisam bio sretan.
Nisam bio tužan.
Ništa nisam osjećao.
Koliko ste dugo bili ondje na kraju šanka?
Petnaest minuta. Dvadeset minuta.
A tako? Popili ste čašu Coca-Cole, zar ne?
Čašu Coca-Cole.
Ostavio sam je ondje i zatim pitao nekog ima li banka u blizini.
To je bilo upravo kad ste otišli?
-Da. -Da.
Koliko je ljudi bilo u pubu
kad ste ostavili torbu? Sjećate li se?
Između 15 i 20 ljudi.
Bilo je teško izaći.
Zaobilazio sam ljude i tražio da se pomaknu.
Znao sam da će ljudi poginuti, ali morao sam to učiniti.
18.28 h
18.29 h
Buka je bila sve jača.
Naručio sam pivo.
Ne znam jesam li otpio gutljaj.
A zatim…
Nisam ništa čuo.
Sve je bilo jako čudno. Osjećao sam se zbilja čudno.
Sve se ugasilo.
Nisam se osjećao dobro.
Mislim da sam i dalje bio naslonjen na šank.
Pogledao sam ondje gdje su trebala biti svjetla i to…
gdje su trebale biti boce. Nije bilo ničega.
Samo tama, dašci dima
i nitko.
Nikoga nisam vidio, ništa nisam čuo.
Sjećam se da sam se okrenuo
da vidim što se događa,
Sljedeće čega se sjećam je da…
pogleda uprtog gore gledam mladu ženu.
Usta su joj se otvarala i zatvarala. Mislim da je vrištala.
Kasnije sam saznao da osobama u području eksplozije puknu bubnjići.
Mislim da su me izvukli van. Neki je tip
bio sa mnom. Rekao je da sam razgovarao s njim.
Rekao sam mu odakle sam.
Ne sjećam se toga. Uopće. Ničega.
Odveli su me u bolnicu.
Nisu znali hoću li preživjeti.
Dali su mi dosta jake lijekove.
Sjećam se da sam sanjao
dok su mijenjali dozu lijekova protiv bolova.
Sanjao sam da sam u noćnom klubu u kojem su bili štakori.
Bili su odjeveni kao ljudi.
I u zidu su bili štakori. Čuo sam ih.
Ondje je bio i dvokrilac. Onaj koji može sletjeti na vodu.
Stigao je u noćni klub.
Štakori posvuda.
Kasnije sam saznao da je Copeland pustio svoje štakore…
Bili su mu ljubimci.
Pustio ih je da prelaze preko stvari koje je stavljao bombe.
Koliko se sjećam, ja i ljudi koji su bili u istoj bolnici
imali smo čudne infekcije.
Nisu mogli shvatiti što nam je. A to je bilo zato što je pustio štakore…
da uriniraju i obavljaju nuždu po tome što je uglavljivao unutra.
Kako je stizalo sve više pacijenata
počeli smo shvaćati ozbiljnost situacije.
Imali su strašne ozljede.
Bilo je to kao ratno poprište.
Pacijenti su dolazili s teškim opeklinama,
onesviješteni,
jedan za drugim.
Možda najteža stvar u mojoj karijeri
bilo je liječiti pacijenta koji je došao onesviješten.
Nekoliko dana bio je u nesvijesti.
Kako je postupno dolazio k svijesti
shvatili smo da mu moramo priopćiti najgore moguće vijesti.
Dva su mu prijatelja preminula.
Njegova žena i nerođeno dijete
također su poginuli.
Objavljeno je da su trudna žena i kum na njezinu vjenčanju
bili među troje poginulih u eksploziji.
Andrea Dykes umrla je gotovo odmah.
MISLIMO NA TEBE
Njezin suprug u kritičnom je stanju.
KAO CRNAC I GEJ PRKOSIM FAŠIZMU
Bio sam kod kuće kad sam čuo.
Bio sam u potpunom šoku.
Osjećao sam se bespomoćno.
Znate, bili smo…
Bili smo blizu
što se tiče…
Da, mislili smo da smo vrlo blizu hvatanju počinitelja.
Našli smo adresu na kojoj je možda živio.
Želio sam da me uhvate.
Zašto?
Postao bih slavan na neki način.
Što vam znači slava?
To je postojanje.
Što to znači? Ne razumijem.
TKO JE TO UČINIO?
Ako vas se nitko ne sjeća, nikad niste ni postojali.
Dobro.
Moramo vas pitati zašto ste to učinili.
Da proširim strah, ogorčenost i mržnju.
Ja sam nacist.
Priznajem to.
Da.
Davide, zvono signalizira da je vrpca pri kraju.
Sada ćemo završiti.
Dame i gospodo, u subotu, 1. svibnja, u ranim jutarnjim satima
nenaoružani službenici jedinice za organizirani kriminal
uhitili su 22-godišnjaka u Coveu u Hampshireu.
Uhićeni nije član
nijedne skupine koja je preuzela odgovornost za bombaške napade.
Smatra se da je djelovao sam i postupao u skladu s osobnim motivima.
13 MJESECI KASNIJE
Početku suđenja za ubojstvo Davidu Copelandu
nazočilo je više od tridesetak žrtava
i članova obitelji ubijenih.
Optuženi odbacuje tri optužbe za ubojstvo
zbog smanjene ubrojivosti.
Copeland nije prvi
koji se želio izvući od optužbe za ubojstvo tvrdeći da je lud.
Ne podnosim ljude
koji ozljeđuju žene i djecu.
Kad se dogodilo to s Copelandom…
Ubio je tu ženu i ubio je njezino nerođeno dijete.
Nisam mu mogao dopustiti da se izvuče.
Njegov jedini izlaz
bio je da se pozove na smanjenu ubrojivost.
Morao je priznati
da je bio posve ubrojiv.
Ovih dana imate lovce na pedofile
na internetu.
Pretvaraju se da su muškarac ili žena.
Pedofil stupa u kontakt s njima,
dogovore sastanak, a zatim predaju dokaze policiji.
Prije interneta
ja sam radio nešto slično.
Dragi Davide, ne poznaješ me,
ali vidjela sam te na vijestima.
Kako mogu ljude smatrati čudovištima i zlima, a ni ne poznaju ih?
Mislim da su svi nevini dok im se ne dokaže krivnja.
Nadam se da ti ne smeta što ti pišem.
Patsy.
Draga Patsy, hvala ti na pismu.
Visok sam 172 cm. Imam 23 godine i smeđu kosu.
Mama kaže da sam zgodan, ali što ja znam.
Ne mogu zamisliti kako izgledaš. Molim te, pošalji mi sliku.
Copeland želi imati kontrolu
pa sam izmislio djevojku Patsy Scanlon.
Patsy je bila poput djevojaka
iz propagandnih filmova iz 1940-ih.
Gipka, plavuša, lijepa.
Netko tko će bez pitanja učiniti što im se kaže.
Netko tko je ranjiv.
Potpuno glupa osoba, shvaćate?
Bio sam posve siguran da će pasti na nju.
Preživjeli Copelandovih napada suočili su se s mučnim dokazima.
Opis stravičnih ozljeda uzrokovanih eksplozijom
neke je vidno pogodio.
Suđenje se svodilo na to je li bio lud ili zao.
Imao je gomilu odvjetnika.
Obrana je imala više članova
nego tužiteljstvo.
Copeland se izjasnio da nije kriv za ubojstvo,
već za ubojstvo iz nehaja
zbog smanjene ubrojivosti.
Porota će odlučiti je li bio ubrojiv.
Zapravo mi je trebao dokaz krivnje.
Želio sam da kaže nešto
što pokazuje da glumi pred liječnicima.
No nisam imao mnogo vremena da ga ulovim.
Dragi Davide,
nadam se da se ne brineš zbog suđenja.
Sigurno si pod stresom.
Draga Patsy,
vrlo si privlačna mlada dama.
Znate.
Plan mi je bio laskati Copelandu.
Tako se trebao otvoriti.
Nadam se da razmišljaš pozitivno.
Čudno je biti slavan.
Dragi Davide,
vidjela sam tvoju sliku u novinama.
Tvoja mama ima pravo. Zbilja si zgodan.
Draga Patsy, ne mogu prestati misliti na tebe.
Samo sanjam o tebi i našem susretu.
Potpisao se „Voli te David”. To je izraz prisnijeg odnosa.
Ton Copelandovih pisma promijenio se.
Draga Patsy…
Tada sam već imao mnogo pisama.
Jedino zbog tvojih pisama mogu izdržati ovdje.
Noću u krevetu mislim na tebe.
Nemoj me zaboraviti. Nadam se da ćeš se uskoro javiti.
I naposljetku sam ga ulovio.
Draga Patsy, ovo mjesto je apsurdno.
Kao i liječnici.
Misle da su pametni, ali glupi su kao i budale u zatvoru.
Moji izgledi na suđenju nisu loši.
Ne mogu vjerovati da sam prevario sve liječnike.
„Ne mogu vjerovati da sam prevario sve liječnike.”
Porota je pregledala cijelu prepisku.
Uvidjela je isto što i ja i psihijatar.
On je mentalno posve u redu.
Copelandu su pokazane fotografije tih strašnih ozljeda,
sav jad i bol koju je uzrokovao.
Nijednom nije pokazao emocionalnu reakciju.
Ali kad je tužitelj izjavio
da je djevojka koju je htio oženiti
zapravo izbacivač s dlakavim dupetom iz Essexa zvan Bernie,
pognuo se i prekrio lice rukama.
Cijeli svijet mu se urušio.
David Copeland, mladi fanatik
koji je štovao Adolfa Hitlera i podmetnuo bombe s čavlima po Londonu,
počeo je služiti šest doživotnih kazni u psihijatrijskoj bolnici.
Osuđen je za ubojstvo tri osobe i nanošenje ozljeda 150 osoba
u bombaškim napadima čije su mete bili crnci i homoseksualci.
Porota je odbila njegovu tvrdnju da nije odgovoran za svoje postupke.
Bio je to trenutak pun emocija za dvoje preživjelih.
David Copeland nije postao slavan i moćan kao što je želio.
Današnja presuda dokazuje da je opasan i jadan nitkov.
Ondje je gdje i pripada.
-Hvala, dečki. -Hvala.
Svi su rekli: „Hajde, idemo na piće.” Rekoh: „Može.”
Sjećam se da sam mislio: „Nemamo što proslaviti. Zbilja.”
Predivno.
Za nove početke.
Pomislim koji je to prokleti gubitak.
Gubitak ljudskih života.
I njegovog.
Jer nikada neće izaći. Nikome neće biti od koristi.
I što je učinio svim tim ljudima.
Stotinama i stotinama ljudi.
Volio bih…
Volio bih da smo to uspjeli spriječiti.
Spriječiti ubojstva i ozlijede tih ljudi.
Dakle, osjećate krivnju, zar ne?
Da. Definitivno.
Često razmišljam o tome.
Mislio sam da sam to prebrodio. No vratilo se.
Ja sam, znate…
Kad sam postao član BNP-a, želio sam uzbuđenje špijunskog života
i borbe protiv loših ljudi.
No kad se dogodilo nešto toliko ozbiljno, volio bih da smo to ranije spriječili.
Da.
Arthura je motivirala želja da čini dobro.
Tada je postojala nagrada. Policija je ponudila nagradu.
Sedamdeset tisuća funti za identifikaciju.
Arthura to nije zanimalo.
Neki članovi njegove obitelji
tek su na 20. godišnjicu bombaškog napada
saznali što je učinio.
Da ipak nije nacist.
Arthur je 10 godina bio tajni agent.
Svaki tjedan išao je na sastanke Britanske nacionalne stranke.
Antifašisti su ga gonili po ulicama i napadali.
Išao je na koncerte s nacistima.
Učinio je sve to i…
Učinio je mnogo više od identifikacije Copelanda.
Znatno je doprinio
suzbijanju širenja BNP-a iz istočnog Londona.
Tyndall nije bio uspješan na nacionalnoj razini zbog Arthura.
Policija kaže da prisutnost BNP-a doprinosi rasnim tenzijama…
„Policija kaže.”
-Ne vjerujete im. -Ne. Odbacujemo tu tvrdnju.
Vaši su članovi proglašeni krivima na sudu.
Već sam vam rekao
da naši članovi nemaju razmjerno više osuda od članova ostalih stranaka.
U redu. Hvala vam.
Maknite svoje stvari odavde što je brže moguće.
Ponašate se kako sam i očekivao.
Točno ste onakvi kakvi smo i mislili…
Žele potaknuti sukob.
Danas im šaljemo poruku
da je učinak suprotan.
Zbližit ćemo se kao nikad prije!
BORBA PROTIV RASISTIČKIH NAPADA
Marširajmo i ostavimo traga.
Mislim da netko poput Copelanda,
netko tko će pokušati učiniti što i on, nikad neće uspjeti.
Ono što mi daje nadu jest to što ima više dobrih nego loših ljudi.
Oni koji mrze ne mogu pobijediti.
Dugoročno, oni koji mrze ne mogu pobijediti.
Mora da je užasno biti zadojen mržnjom.
Znate?
Razmislite u čemu sve ne mogu uživati jer su puni mržnje.
Ne. Danas je petak. Idem kući popiti pivo.
Prijevod titlova: Mladen Medved